कप्तान सुनील छेत्री ने 69 वें मिनट हाफ लाइन से गेंद को लेकर आगे बढ़ते हुए 3 डिफेंडरों को छकाया और गेंद जेजे लालपेखलुआ को दे दी। जेजे ने गेंद संभालने के बाद लॉब कर वापिस अपने कप्तान को दी जिन्होंने पहले ही प्रयास में गोल दाग कर भारत को बढ़त दिला दी। भारत के पास मैच के इंजरी समय में अपनी बढ़त दोगुनी करने का शानदार मौका था जब रोबिन सिंह के सामने सिर्फ गोलकीपर थे लेकिन रोबिन गेंद को बाहर मार बैठे। भारत ने एक गोल के अंतर से मैच जीत लिया।